16वीं विधान सभा के लिए यहां के सात सीटों पर कुल 147 प्रत्याशी अपनी किस्मत चमकाने के लिए 11,93,795 पुरुष और 09,78,348 महिला मतदाताओं के भरोसे है। इन सभी प्रत्याशियों जिनमें कुछ दिग्गज नेता भी हैं, सभी का भाग्य रविवार को ईवीएम में कैद हो जाएगा। वर्ष 2007 में 11,62,539 पुरुष एवं 9,71,502 महिलाओं अर्थात कुल मतदाताओं 21,34,041 में से मात्र 48 प्रतिशत मतदाताओं ने ही प्रत्याशियों के किस्मत को लिखा था। इस बार मतों के प्रतिशत में 20 से 30 प्रतिशत बढ़ने की उम्मीद है। इस बार युवाओं में मतदान के प्रति खासा उत्साह है।